História baníctva na Spiši

História baníctva na Spiši v Spišskej Novej Vsi je vysunutou expozíciou Slovenského technického múzea. Úlohou expozície je priblížiť návštevníkom Multicentra dejiny baníctva na Spiši.

Čo v Multicentre v expozícii možno vidieť 
Stála expozícia histórie baníctva v ktorej možno vidieť:
banské svietidlá
banícke uniformy
banské záchranné prístroje
množstvo fotografií venovaných baníckej tématike:
fotografie Miloša Greisela venovaných baníctvu na Spiši
zábery z utlmených baní a z baní fungujúcich ešte na začiatku 21. storočia
jedinečné zábery z výstuže chodieb baní na Hnilčíku, tzv. „banská gotika“, ktoré sú technicko–pamiatkovým unikátom na Slovensku
mnoho ďalších baníckych exponátov
vzorky minerálov a hornín ťažených v baniach regiónu Spiš

Zbierka minerálov 
obsahuje viac ako 1300 vzoriek minerálov zo Slovenska, Česka a 23 krajín sveta
zbierka pochádza od zberateľov:
Jitka Bohovicová (515 ks)
Eduard Münzner
Jozef Badár
Peter Čížek

Ďalšie aktivity  
 absolvovanie prednášok s prezentáciami na témy:
 História baníctva na Spiši
 Požiare v baniach spišsko-gemerského rudohoria v 19. a 20. storočí
 Rod Máriássy a bane
 fáranie do školskej štôlne Michal v sprievode banského technika/štajgra, ktoré je potrebné objednať vopred.

História baníctva v regióne Spiša 
 baníctvo existovalo už pred prvou písomnou zmienkou o ňom, dokazujú to archeologické nálezy svedčiace o miestnom metalurgickom spracovaní kovov nájdené hlavne v Hornádskej kotline. Mohlo sa jednať o obdobie siahajúce do časov ľudí Púchovskej kultúry v dobe železnej a bronzovej.
 1271 - rozvoj baníctva po udelení výsadného postavenia mestu uhorským kráľom Štefanom V.
 1295 - v chotárnej listine z tohoto obdobia sa nachádza zmienka o starých zavalených baniach v hustom lese v Roztokách
 14. storočie je prvým obdobím rozmachu baníctva na Spiši. V tom období v regióne zohrávali najdôležitejšiu úlohu bane na Grétli, na Gezwängu, v Roztokách, na vrchu Stangenberg, ale aj na Knoli, Grajnári, v Havranej doline, v Novoveskej Hute a v Hnilci.
 1412 - uhorský kráľ Žigmund zálohoval poľskému kráľovi na Spiši 16 miest a 2 panstvá, avšak baníctvo zostáva v správe uhorských inštitúcii podľa gelnického banského práva.
 15., 16. storočie a 17. storočie majú pre svoje pohnuté obdobia negatívny vplyv na vývoj baníctva
 18. storočie znamená ďalší rozvoj baníctva, kedy erár – teda štát ako vlastník nerastného bohatstva - zaviedol povinný výkup (zamieňanie) medených rúd v erárnych hutách.
 v rokoch 17641769 zamieňa 181 baní na Spiši medené rudy.
 v roku 1798 zamieňa rudy ešte 100 baní.
 1748 - vznik združenia banských ťažiarov nazývané „Oberungarische Waldürgerschaft“ (Hornouhorské banské meštiactvo). S tým sa spája posledné vzopätie sa spišského baníctva medených rúd.
 ku koncu 19. storočia pokles cien a ťažby medených rúd viedol k zatvoreniu všetkých medenorudných baní mesta.
 19. storočie a v prvá tretina 20. storočia sú obdobím rozkvetu ťažby železných rúd v novoveskom chotári na Roztokách a v Mlynkách. Tieto boli ťažené veľkými banskými nadnárodnými spoločnosťami.
 po druhej svetovej vojne v meste sídlili Železorudné bane, n.p. Spišská Nová Ves, Geologický prieskum a Uránový prieskum. Východoslovenské kameňolomy a štrkopiesky ťažili sadrovec a anhydrit. V tomto období rozkvetu baníctva je stratové dobývanie železných a medených rúd dotované štátom.
 1989 - zmena spoločenských pomerov znamená ukončenie dotovania dobývania rúd železa a medi čím baníctvo zaniklo a to poslednou baňou na žile Gezwäng. Pokračovalo dobývanie na ložiskách anhydritu a sadrovca v Novoveskej Hute.

Kontakty a prístup 
 Multifunkčné banícko-energetické centrum BARBORA
Nábrežie Hornádu 14
Spišská Nová Ves
Telefón: 053 4297546

STM Košice
Email: stmke@stm-ke.sk
Mobil: 0918 965 708
Telefón: 055 62 240 35

Pozri aj 
 Slovenské technické múzeum
 Spišská Nová Ves

Referencie

Zdroje 
 Jančura, M.: Baníctvo mesta Spišská Nová Ves 1. vyd., Spišská Nová Ves, Občianske združenie Banícky spolok Spiš,rok 2010., 274 s.  ISBN 978-80-970464-8-4

Externé odkazy 
 Oficiálna stránka expozície na STM
 Expozícia histórie baníctva na stránke SNV
História baníctva na stránke mesta SNV
 Baníctvo v Spišskej Novej Vsi na Minerály.sk

Baníctvo na Slovensku
Spišská Nová Ves
Expozície Slovenského technického múzea
Spiš